*VEGA og smash!bang!pow! præsenterer:*

**HONNE holder VEGA varm på en kold nat**

*Publikum i Lille VEGA kan se frem til at mæske sig i HONNEs medrivende og sofistikeret pop den 2. november, når den engelske duo serverer nye, varme tracks.*

HONNEs debutplade, *Warm on a Cold Night* fra 2016, blev omfavnet verden over og gav trofaste fans, der alle forelskede sig i London-duoens talent for at skrive følelsesladen og dansabel pop.

Den 24. august bliver det opfølgende album sluppet fri. Her udforsker HONNE livets op- og nedture samt evnen til at balance de to tilstande samtidig. De to første singler fra det kommende album indkapsler den tematik.

# ”Day 1 ◑” er en opløftende, solbeskinnet ode til en evig kærlighed smurt ind i gospelkor og sukkersøde synthesizer. ”Sometimes ◑” rammer den modsatte og mere dystre ende af følelsesregistret, der omhandler frygten for at miste dem, vi elsker.

# Fællesnævneren for alle HONNEs sange er deres evne til at ramme dybt med deres relaterbare lyrik krydret med uimodståelige, velsmurte toner. Koncerten med HONNE er en oplagt mulighed for at danse de kolde vintermåneder på afstand.

**Fakta om koncerten:**

HONNE (UK)

Fredag d. 2. november kl. 21.00

Lille VEGA, Enghavevej 40, 1674 København V

Billetpris 180 kr. + gebyr

Billetsalget starter fredag d. 4. maj kl. 10.00 via vega.dk og Ticketmaster.